मुलुकी देवानी (संहिता) ऐन, २०७४

वा त्यस्तो वस्तुको गुणस्तर सुधार गर्न सकिने रहेछ भने गुणस्तर सुधार गर्न बिक्रेतालाई सूचना दिन सक्नेछ । दफा ५५२, उपदफा (३): उपदफा (२) बमोजिम सूचना दिइएकोमा बिक्रेताले क्रेताले दिएको सूचना बमोजिम वा आपसमा निर्धारण गरिएको सहमति बमोजिम त्यस्ता वस्तुको सङ्घामा अर्को वस्तु बुभाउनु वा त्यसको गुणस्तर सुधार गर्नु पर्नेछ । दफा ५५३: नमूना हेरी बिक्री हुने करार मानिने : दफा ५५३, उपदफा (१): करारमा प्रत्यक्ष वा परोक्ष रूपमा नमूना हेरी वस्तु बिक्री गर्ने व्यवस्था रहेकोमा त्यस्तो वस्तु नमूना हेरी बिक्री हुने गरी करार भएको मानिनेछ । दफा ५५३, उपदफा (२): नमूना हेरी वस्तु बिक्री गर्ने गरी करार भएकोमा करारमा अन्यथा व्यवस्था भएकोमा बाहेक त्यस्तो करारमा देहायका शर्तहरू रहेको मानिनेछ :- दफा ५५३, उपदफा (२), खण्ड (क): थोक वस्तुको गुणस्तर नमूनाको गुणस्तर अनुसार भएको, दफा ५५३, उपदफा (२), खण्ड (ख): क्रेतालाई वस्तुको थोक परिमाणको गुणस्तर नमूनासँग भिडाउने मनासिब अवसर प्राप्त भएको, दफा ५५३, उपदफा (२), खण्ड (ग): बिक्री भएको वा हुने वस्तु कुनै पनि खोटबाट मुक्त रहेको र नमूनासँग भिडाउँदाका वखत हेर्नासाथ त्यस्तो वस्तु सन्तोषप्रद गुणस्तरयुक्त भएको । दफा ५५४: वस्तुको स्वामित्व हस्तान्तरण सम्बन्धी व्यवस्था : दफा ५५४, उपदफा (१): कुनै खास वा निश्चित वस्तु बिक्री गर्ने गरी करार भएकोमा त्यस्तो वस्तुको हस्तान्तरण करारमा उल्लेख भएकोमा सोही बमोजिम र करारमा उल्लेख नभएकोमा करारका शर्त, पक्षहरूको आचरण तथा सम्बद्ध परिस्थितिबाट पक्षहरूको मनसाय अभिव्यक्त भए बमोजिम हस्तान्तरण हुनेछ। दफा ५५४, उपदफा (२): करारमा अन्यथा व्यवस्था भएकोमा बाहेक कुनै खास वस्तु तत्काल बुभाउन सकिने अवस्थामा करार भएकोमा करार भएपछि वा वस्तुको मूल्य तिरेपछि वस्तु हस्तान्तरण गर्ने पक्षहरूको मनसाय रहेको मानिनेछ। दफा ५५४, उपदफा (३): कुनै खास वस्तु तत्काल बुभाउन सकिने अवस्थामा करार भएकोमा त्यस्तो वस्तुको मूल्य निर्धारण गर्न क्रेताले नाप, तौल, जाँच वा अन्य कुनै कार्य सम्पादन गर्नु पर्ने रहेछ भने त्यस्तो कार्य सम्पादन गरी मनासिब समयभित्र बिक्रेतालाई त्यसको जानकारी नदिएसम्म वस्तु हस्तान्तरण हुने छैन। दफा ५५४, उपदफा (४): करारमा अन्यथा व्यवस्था भएकोमा बाहेक बिक्री भएको वा हुने वस्तु जुन स्थानमा रहेको छ सोही स्थानमा वस्तु हस्तान्तरण हुने गरी करार भएको मानिनेछ। दफा ५५४, उपदफा (५): करारमा अन्यथा व्यवस्था भएकोमा बाहेक क्रेतालाई वस्तु हस्तान्तरण भएकै बखत त्यस्तो वस्तुमा क्रेताको हक वा स्वामित्व कायम भएको मानिनेछ। दफा ५५५: जोखिम व्यहोर्नु पर्ने : दफा ५५५, उपदफा (१): करारमा अन्यथा व्यवस्था भएकोमा बाहेक क्रेतालाई वस्तु हस्तान्तरण नभएसम्म त्यस्तो वस्तुको हानि, नोक्सानीको जोखिम बिक्रेताले व्यहोर्नु पर्नेछ। दफा ५५५, उपदफा (२): बिक्रेता वा क्रेताको कारणले वस्तु हस्तान्तरण हुन ढिलाई भएकोमा जसको कारणले ढिलाई भएको हो सोही व्यक्तिले वस्तुमा उपदफा (१) बमोजिमको हानि, नोक्सानीको जोखिम व्यहोर्नु पर्नेछ। दफा ५५५, उपदफा (३): खरिद भएको स्थानबाट क्रेताले तोकेको स्थानसम्म वस्तु पुर्याउन मञ्जुर गरेकोमा करारमा अन्यथा व्यवस्था भएकोमा बाहेक त्यस्तो वस्तुको हानि, नोक्सानीको जोखिम बिक्रेताले व्यहोर्नु पर्नेछ। दफा ५५६: वस्तु यकीन गर्ने क्रेताको अधिकार : बिक्री भएको वस्तु क्रेता समक्ष पुर्याइएकोमा क्रेताले त्यस्तो वस्तु करार बमोजिम भए वा नभएको जाँची यकीन गर्न मनासिब अवसर पाउनेछ र क्रेताले त्यसरी यकिन नगरेसम्म क्रेताले वस्तु बुभिलिएको मानिने छैन। दफा ५५७: वस्तु बुभिलिएको मानिने : देहायको कुनै अवस्थामा क्रेताले वस्तु बुभिलिएको मानिनेछ:- दफा ५५७, खण्ड (क): क्रेता वा निजको प्रतिनिधिले वस्तु बुभिलिएमा, दफा ५५७, खण्ड (ख): वस्तु बुभिलिएको रसिद वा भरपाई गरिदिएमा, दफा ५५७, खण्ड (ग): दफा मुलुकी देवानी (संहिता) ऐन, २०७४